אני מרגיש חופשי לבחור מה שאני רוצה ואילו בדת אני מרגיש שאני צריך לסגור את עצמי
מאת שמעון כהן [ 27/02/2012 ]
מילים במאמר: 659 [ נצפה 932 פעמים ]
אני מרגיש חופשי! שאלה:"אני מרגיש חופשי לבחור מה שאני רוצה ואילו בדת אני מרגיש שאני צריך לסגור את עצמי."
"בניגוד לעבר, החברה כיום אינה כופה על האדם מה לעשות, היא כופה עליו מה לרצות"
האדם כיום מושפע כל כך מהתרבות המערבית ומהפרסומות שכמעט לא נותנות לו מחשבה עצמאית ואובייקטיבית.
יושבים פרסומאים ומעצבי דעת קהל ומאמצים את מוחותיהם כיצד לכבוש את דעתך ואת כיסך. הם מקבלים כסף טוב כי הם מביאים את התוצאות, דהיינו עלייה במכירות, הם למדו כמה שנים טובות כיצד המוח שלך פועל כיצד הרגש שלך יתפעל וכיצד ל"נגן" על הצרכים ה"כמוסים" ביותר שלך ולקשר את זה למוצר שהם מעוניינים שתקנה.
כאשר אדם נכנס למשכנתא כדי לרכוש מכונית 4X4 או כאשר הגברת שופכת את הכסף שלה על קניית בגד של "פוקס" או "קרוקר" האם חשבת פעם מדוע הם קנו דווקא את המוצרים האלו? האם זה בגלל שמבחינה אובייקטיבית הוא טוב להם או מפני שהובטח להם דרך הפרסומת שהמוצר קשור לכבוד ויוקרה ושהוא יענה לצרכים חברתיים שלהם.
הפרסומאים מסביבנו משכנעים אותנו שאנחנו חייבים להיות IN אז מי יעיז להיות OUT ומי משכנע אותך? מי קובע לך מה IN ומה OUT האם אלו אנשים שרוצים באמת שיהיה לך טוב? שרוצים שאתה תבחר מה שאתה רוצה או שרוצים לכבוש אותך ואת כיסך?
קח לדוגמא נערה בגיל תיכון שהארון שלה מלא בגדים שרק בעונה הקודמת היו "IN" והיום כבר שכנעו אותה הפרסומאים שהם כבר "OUT" . ואין מה ללבוש את זה כי "היום כבר לא הולכים עם זה''
מידי שנה נאלצים הורים שוב לשמוע מילדיהם ''אבא תקנה לי ילקוט שפרסמו בטלוויזיה וערכת ביגוד לספורט מסוג זה או אחר או נעליים מחברה מסוימת כי אם לא תקנה לי אז "אין לי עם מה ללכת לבית הספר!"
האם אנחנו ממש חופשיים לבחור? האם אנו חיים בעידן החופש או בעידן הכפייה המועברת לנו על ידי הטלוויזיה והעיתונים.
בחירה אמיתית זה לאחר שבררת והתייעצת לגבי האפשרויות, היתרונות והחסרונות ואז אתה בוחר זו בחירה אמיתית, ורוב הסיכויים שהיא תביא לך את הרווח והתשואה הגבוהים ביותר.
הקבצן לגברת: "כבר יותר משלושה ימים שלא טעמתי מאומה."
הגברת לקבצן: "הלוואי ולי היה כח רצון-כזה."
מה כוונת הגברת? שהיא פשוט משועבדת לתאווה, האם הגברת הזאת חופשית?
היהדות גם מצילה אותנו מהמרוץ המטורף אחרי אופנות מתחלפות של ביגוד, יוקרה, רדיפה אחרי הרצון להיות IN וכו'
עולם יהדות קבלה - הכותב הוא מנהל אתר עולם יהדות קבלה - מאות שאלות ותשובות וקישורים ביהדות וקבלה. בעל חנות טבע - חנות ויטמינים כשרים